id
stringlengths 8
12
| category
dict | paragraph_no
stringlengths 1
9
⌀ | content
stringlengths 1
3.16k
| metadata
dict |
|---|---|---|---|---|
db_1126_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ခဉ္ဇတီ’’တိ? ‘‘ပါဒါ မေ, အာဝုသော, ဖလိတာ’’တိ [ဖာလိတာတိ (က။)]။ ‘‘ဟန္ဒ, ဘန္တေ, ဥပါဟနာယော’’တိ။ ‘‘အလံ, အာဝုသော, ပဋိက္ခိတ္တာ ဘဂဝတာ ဂုဏင်္ဂုဏူပါဟနာ’’တိ။ ‘‘ဂဏှာဟေတာ, ဘိက္ခု, ဥပါဟနာယော’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, ဩမုက္ကံ ဂုဏင်္ဂုဏူပါဟနံ။ န, ဘိက္ခဝေ, နဝါ ဂုဏင်္ဂုဏူပါဟနာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာ’’တိ။
|
{
"style": "noindentbodytext",
"db_page_id": 1126
}
|
db_1126_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဩမုက္ကဂုဏင်္ဂုဏူပါဟနာနုဇာနနာ နိဋ္ဌိတာ။
|
{
"style": "centered",
"db_page_id": 1126
}
|
db_1126_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၁။ အဇ္ဈာရာမေ ဥပါဟနပဋိက္ခေပေါ
|
{
"style": "subhead",
"db_page_id": 1126
}
|
db_1126_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၈
|
၂၄၈။ တေန ခေါ ပန သမယေန ဘဂဝါ အဇ္ဈောကာသေ အနုပါဟနော စင်္ကမတိ။ သတ္ထာ အနုပါဟနော စင်္ကမတီတိ, ထေရာပိ ဘိက္ခူ အနုပါဟနာ စင်္ကမန္တိ။ ဆဗ္ဗဂ္ဂိယာ ဘိက္ခူ, သတ္ထရိ အနုပါဟနေ စင်္ကမမာနေ, ထေရေသုပိ ဘိက္ခူသု အနုပါဟနေသု စင်္ကမမာနေသု, သဥပါဟနာ စင်္ကမန္တိ။ ယေ တေ ဘိက္ခူ အပ္ပိစ္ဆာ…ပေ… တေ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ ဆဗ္ဗဂ္ဂိယာ ဘိက္ခူ, သတ္ထရိ အနုပါဟနေ စင်္ကမမာနေ, ထေရေသုပိ ဘိက္ခူသု အနုပါဟနေသု စင်္ကမမာနေသု, သဥပါဟနာ စင်္ကမိဿန္တီ’’တိ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ…ပေ… ‘‘သစ္စံ ကိရ, ဘိက္ခဝေ, ဆဗ္ဗဂ္ဂိယာ ဘိက္ခူ, သတ္ထရိ အနုပါဟနေ စင်္ကမမာနေ, ထေရေသုပိ ဘိက္ခူသု အနုပါဟနေသု စင်္ကမမာနေသု, သဥပါဟနာ စင်္ကမန္တီ’’တိ? ‘‘သစ္စံ, ဘဂဝါ’’တိ။ ဝိဂရဟိ ဗုဒ္ဓေါ ဘဂဝါ…ပေ… ‘‘ကထဉှိ နာမ တေ, ဘိက္ခဝေ, မောဃပုရိသာ, သတ္ထရိ အနုပါဟနေ စင်္ကမမာနေ, ထေရေသုပိ ဘိက္ခူသု အနုပါဟနေသု စင်္ကမမာနေသု, သဥပါဟနာ စင်္ကမိဿန္တိ။ ဣမေ ဟိ နာမ, ဘိက္ခဝေ, ဂိဟီ ဩဒါတဝတ္ထဝသနကာ အဘိဇီဝနိကဿ သိပ္ပဿ ကာရဏာ အာစရိယေသု သဂါရဝါ သပ္ပတိဿာ သဘာဂဝုတ္တိကာ ဝိဟရိဿန္တိ။ ဣဓ ခေါ တံ, ဘိက္ခဝေ, သောဘေထ, ယံ တုမှေ ဧဝံ သွာက္ခာတေ ဓမ္မဝိနယေ ပဗ္ဗဇိတာ သမာနာ အာစရိယေသု အာစရိယမတ္တေသု ဥပဇ္ဈာယေသု ဥပဇ္ဈာယမတ္တေသု အဂါရဝါ အပ္ပတိဿာ အသဘာဂဝုတ္တိကာ [သဂါရဝါ သဂ္ဂတိဿာ သဘာဂဝုတ္တိကာ (က။)] ဝိဟရေယျာထ။ နေတံ, ဘိက္ခဝေ, အပ္ပသန္နာနံ ဝါ ပသာဒါယ…ပေ… ဝိဂရဟိတွာ…ပေ… ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, အာစရိယေသု အာစရိယမတ္တေသု ဥပဇ္ဈာယေသု ဥပဇ္ဈာယမတ္တေသု အနုပါဟနေသု စင်္ကမမာနေသု သဥပါဟနေန စင်္ကမိတဗ္ဗံ။ ယော စင်္ကမေယျ, အာပတ္တိ ဒုက္ကဋဿ။ န စ, ဘိက္ခဝေ, အဇ္ဈာရာမေ ဥပါဟနာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာ’’တိ။
|
{
"style": "bodytext",
"db_page_id": 1126
}
|
db_1127_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၄၉
|
၂၄၉။ တေန ခေါ ပန သမယေန အညတရဿ ဘိက္ခုနော ပါဒခိလာဗာဓော ဟောတိ။ တံ ဘိက္ခူ ပရိဂ္ဂဟေတွာ ဥစ္စာရမ္ပိ ပဿာဝမ္ပိ နိက္ခာမေန္တိ။ အဒ္ဒသာ ခေါ ဘဂဝါ သေနာသနစာရိကံ အာဟိဏ္ဍန္တော တေ ဘိက္ခူ တံ ဘိက္ခုံ ပရိဂ္ဂဟေတွာ ဥစ္စာရမ္ပိ ပဿာဝမ္ပိ နိက္ခာမေန္တေ, ဒိသွာန ယေန တေ ဘိက္ခူ တေနုပသင်္ကမိ, ဥပသင်္ကမိတွာ တေ ဘိက္ခူ ဧတဒဝေါစ – ‘‘ကိံ ဣမဿ, ဘိက္ခဝေ, ဘိက္ခုနော အာဗာဓော’’တိ? ‘‘ဣမဿ, ဘန္တေ, အာယသ္မတော ပါဒခိလာဗာဓော၊ ဣမံ မယံ ပရိဂ္ဂဟေတွာ ဥစ္စာရမ္ပိ ပဿာဝမ္ပိ နိက္ခာမေမာ’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, ယဿ ပါဒါ ဝါ ဒုက္ခာ, ပါဒါ ဝါ ဖလိတာ, ပါဒခိလော ဝါ အာဗာဓော [ပါဒခိလာဗာဓော ဝါ (သျာ။)] ဥပါဟနံ ဓာရေတု’’န္တိ။
|
{
"style": "bodytext",
"db_page_id": 1127
}
|
db_1127_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူ အဓောတေဟိ ပါဒေဟိ မဉ္စမ္ပိ ပီဌမ္ပိ အဘိရုဟန္တိ၊ စီဝရမ္ပိ သေနာသနမ္ပိ ဒုဿတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ‘ဣဒါနိ မဉ္စံ ဝါ ပီဌံ ဝါ အဘိရုဟိဿာမီ’’တိ ဥပါဟနံ ဓာရေတုန္တိ။
|
{
"style": "bodytext",
"db_page_id": 1127
}
|
db_1127_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဘိက္ခူ ရတ္တိယာ ဥပေါသထဂ္ဂမ္ပိ သန္နိသဇ္ဇမ္ပိ ဂစ္ဆန္တာ အန္ဓကာရေ ခါဏုမ္ပိ ကဏ္ဋကမ္ပိ အက္ကမန္တိ၊ ပါဒါ ဒုက္ခာ ဟောန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အဇ္ဈာရာမေ ဥပါဟနံ ဓာရေတုံ, ဥက္ကံ, ပဒီပံ, ကတ္တရဒဏ္ဍန္တိ။
|
{
"style": "bodytext",
"db_page_id": 1127
}
|
db_1127_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဇ္ဈာရာမေ ဥပါဟနပဋိက္ခေပေါ နိဋ္ဌိတော။
|
{
"style": "centered",
"db_page_id": 1127
}
|
db_1127_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၂။ ကဋ္ဌပါဒုကာဒိပဋိက္ခေပေါ
|
{
"style": "subhead",
"db_page_id": 1127
}
|
db_1127_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၀
|
၂၅၀။ တေန ခေါ ပန သမယေန ဆဗ္ဗဂ္ဂိယာ ဘိက္ခူ ရတ္တိယာ ပစ္စူသသမယံ ပစ္စုဋ္ဌာယ ကဋ္ဌပါဒုကာယော အဘိရုဟိတွာ အဇ္ဈောကာသေ စင်္ကမန္တိ, ဥစ္စာသဒ္ဒါ မဟာသဒ္ဒါ ခဋခဋသဒ္ဒါ, အနေကဝိဟိတံ တိရစ္ဆာနကထံ ကထေန္တာ, သေယျထိဒံ [ဣမာ တိရစ္ဆာနကထာယော ပါစိ။ ၅၀၈၊ ဒီ။ နိ။ ၁။၇၊ မ။ နိ။ ၂။၂၂၃၊ သံ။ နိ။ ၅။၁၀၈၀၊ အ။ နိ။ ၁၀။၆၉ အာဒယော] – ရာဇကထံ, စောရကထံ, မဟာမတ္တကထံ, သေနာကထံ, ဘယကထံ, ယုဒ္ဓကထံ, အန္နကထံ, ပါနကထံ, ဝတ္ထကထံ, သယနကထံ, မာလာကထံ, ဂန္ဓကထံ, ဉာတိကထံ, ယာနကထံ, ဂါမကထံ, နိဂမကထံ, နဂရကထံ, ဇနပဒကထံ, ဣတ္ထိကထံ [ဣတ္ထိကထံ ပုရိသကထံ (က။)], သူရကထံ, ဝိသိခါကထံ, ကုမ္ဘဋ္ဌာနကထံ, ပုဗ္ဗပေတကထံ, နာနတ္တကထံ, လောကက္ခာယိကံ, သမုဒ္ဒက္ခာယိကံ, ဣတိဘဝါဘဝကထံ ဣတိ ဝါ၊ ကီဋကမ္ပိ အက္ကမိတွာ မာရေန္တိ, ဘိက္ခူပိ သမာဓိမှာ စာဝေန္တိ။
|
{
"style": "bodytext",
"db_page_id": 1127
}
|
db_1128_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ယေ တေ ဘိက္ခူ အပ္ပိစ္ဆာ…ပေ… တေ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ ဆဗ္ဗဂ္ဂိယာ ဘိက္ခူ ရတ္တိယာ ပစ္စူသသမယံ ပစ္စုဋ္ဌာယ ကဋ္ဌပါဒုကာယော အဘိရုဟိတွာ အဇ္ဈောကာသေ စင်္ကမိဿန္တိ, ဥစ္စာသဒ္ဒါ မဟာသဒ္ဒါ ခဋခဋသဒ္ဒါ အနေကဝိဟိတံ တိရစ္ဆာနကထံ ကထေန္တာ, သေယျထိဒံ – ရာဇကထံ, စောရကထံ…ပေ… ဣတိဘဝါဘဝကထံ ဣတိ ဝါ, ကီဋကမ္ပိ အက္ကမိတွာ မာရေဿန္တိ, ဘိက္ခူပိ သမာဓိမှာ စာဝေဿန္တီ’’တိ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ…ပေ… ‘‘သစ္စံ ကိရ, ဘိက္ခဝေ, ဆဗ္ဗဂ္ဂိယာ ဘိက္ခူ ရတ္တိယာ ပစ္စူသသမယံ ပစ္စုဋ္ဌာယ ကဋ္ဌပါဒုကာယော အဘိရုဟိတွာ အဇ္ဈောကာသေ စင်္ကမန္တိ, ဥစ္စာသဒ္ဒါ မဟာသဒ္ဒါ ခဋခဋသဒ္ဒါ, အနေကဝိဟိတံ တိရစ္ဆာနကထံ ကထေန္တာ, သေယျထိဒံ, – ရာဇကထံ, စောရကထံ…ပေ… ဣတိဘဝါဘဝကထံ ဣတိ ဝါ, ကီဋကမ္ပိ အက္ကမိတွာ မာရေန္တိ, ဘိက္ခူပိ သမာဓိမှာ စာဝေန္တီ’’တိ? ‘‘သစ္စံ, ဘဂဝါ’’တိ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, ကဋ္ဌပါဒုကာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာ’’တိ။
|
{
"style": "noindentbodytext",
"db_page_id": 1128
}
|
db_1128_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ဘဂဝါ ရာဇဂဟေ ယထာဘိရန္တံ ဝိဟရိတွာ ယေန ဗာရာဏသီ တေန စာရိကံ ပက္ကာမိ။ အနုပုဗ္ဗေန စာရိကံ စရမာနော ယေန ဗာရာဏသီ တဒဝသရိ။ တတြ သုဒံ ဘဂဝါ ဗာရာဏသိယံ ဝိဟရတိ ဣသိပတနေ မိဂဒါယေ။ တေန ခေါ ပန သမယေန ဆဗ္ဗဂ္ဂိယာ ဘိက္ခူ – ဘဂဝတာ ကဋ္ဌပါဒုကာ ပဋိက္ခိတ္တာတိ – တာလတရုဏေ ဆေဒါပေတွာ တာလပတ္တပါဒုကာယော ဓာရေန္တိ၊ တာနိ တာလတရုဏာနိ ဆိန္နာနိ မိလာယန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ တာလတရုဏေ ဆေဒါပေတွာ တာလပတ္တပါဒုကာယော ဓာရေဿန္တိ၊ တာနိ တာလတရုဏာနိ ဆိန္နာနိ မိလာယန္တိ၊ ဧကိန္ဒြိယံ သမဏာ သကျပုတ္တိယာ ဇီဝံ ဝိဟေဌေန္တီ’’တိ။ အဿောသုံ ခေါ ဘိက္ခူ တေသံ မနုဿာနံ ဥဇ္ဈာယန္တာနံ ခိယျန္တာနံ ဝိပါစေန္တာနံ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ…ပေ… ‘‘သစ္စံ ကိရ, ဘိက္ခဝေ, ဆဗ္ဗဂ္ဂိယာ ဘိက္ခူ တာလတရုဏေ ဆေဒါပေတွာ တာလပတ္တပါဒုကာယော ဓာရေန္တိ၊ တာနိ တာလတရုဏာနိ ဆိန္နာနိ မိလာယန္တီ’’တိ? သစ္စံ ဘဂဝါတိ။ ဝိဂရဟိ ဗုဒ္ဓေါ ဘဂဝါ…ပေ… ကထဉှိ နာမ တေ, ဘိက္ခဝေ, မောဃပုရိသာ တာလတရုဏေ ဆေဒါပေတွာ တာလပတ္တပါဒုကာယော ဓာရေဿန္တိ၊ တာနိ တာလတရုဏာနိ ဆိန္နာနိ မိလာယန္တိ။ ဇီဝသညိနော ဟိ, ဘိက္ခဝေ, မနုဿာ ရုက္ခသ္မိံ။ နေတံ, ဘိက္ခဝေ,
|
{
"style": "bodytext",
"db_page_id": 1128
}
|
db_1129_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အပ္ပသန္နာနံ ဝါ ပသာဒါယ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, တာလပတ္တပါဒုကာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာ’’တိ။
|
{
"style": "noindentbodytext",
"db_page_id": 1129
}
|
db_1129_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ ‘ဘဂဝတာ တာလပတ္တပါဒုကာ ပဋိက္ခိတ္တာ’တိ ဝေဠုတရုဏေ ဆေဒါပေတွာ ဝေဠုပတ္တပါဒုကာယော ဓာရေန္တိ။ တာနိ ဝေဠုတရုဏာနိ ဆိန္နာနိ မိလာယန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ ဝေဠုတရုဏေ ဆေဒါပေတွာ ဝေဠုပတ္တပါဒုကာယော ဓာရေဿန္တိ။ တာနိ ဝေဠုတရုဏာနိ ဆိန္နာနိ မိလာယန္တိ။ ဧကိန္ဒြိယံ သမဏာ သကျပုတ္တိယာ ဇီဝံ ဝိဟေဌေန္တီ’’တိ။ အဿောသုံ ခေါ ဘိက္ခူ တေသံ မနုဿာနံ ဥဇ္ဈာယန္တာနံ ခိယျန္တာနံ ဝိပါစေန္တာနံ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ…ပေ… ဇီဝသညိနော ဟိ, ဘိက္ခဝေ, မနုဿာ ရုက္ခသ္မိံ…ပေ… န, ဘိက္ခဝေ, ဝေဠုပတ္တပါဒုကာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1129
}
|
db_1129_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၁
|
၂၅၁။ အထ ခေါ ဘဂဝါ ဗာရာဏသိယံ ယထာဘိရန္တံ ဝိဟရိတွာ ယေန ဘဒ္ဒိယံ တေန စာရိကံ ပက္ကာမိ။ အနုပုဗ္ဗေန စာရိကံ စရမာနော ယေန ဘဒ္ဒိယံ တဒဝသရိ။ တတြ သုဒံ ဘဂဝါ ဘဒ္ဒိယေ ဝိဟရတိ ဇာတိယာ ဝနေ။ တေန ခေါ ပန သမယေန ဘဒ္ဒိယာ ဘိက္ခူ အနေကဝိဟိတံ ပါဒုကမဏ္ဍနာနုယောဂမနုယုတ္တာ ဝိဟရန္တိ, တိဏပါဒုကံ ကရောန္တိပိ ကာရာပေန္တိပိ, မုဉ္ဇပါဒုကံ ကရောန္တိပိ ကာရာပေန္တိပိ, ပဗ္ဗဇပါဒုကံ ကရောန္တိပိ ကာရာပေန္တိပိ, ဟိန္တာလပါဒုကံ ကရောန္တိပိ ကာရာပေန္တိပိ, ကမလပါဒုကံ ကရောန္တိပိ ကာရာပေန္တိပိ, ကမ္ဗလပါဒုကံ ကရောန္တိပိ ကာရာပေန္တိပိ, ရိဉ္စန္တိ ဥဒ္ဒေသံ ပရိပုစ္ဆံ အဓိသီလံ အဓိစိတ္တံ အဓိပညံ။ ယေ တေ ဘိက္ခူ အပ္ပိစ္ဆာ…ပေ… တေ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ ဘဒ္ဒိယာ ဘိက္ခူ အနေကဝိဟိတံ ပါဒုကမဏ္ဍနာနုယောဂမနုယုတ္တာ ဝိဟရိဿန္တိ, တိဏပါဒုကံ ကရိဿန္တိပိ ကာရာပေဿန္တိပိ, မုဉ္ဇပါဒုကံ ကရိဿန္တိပိ ကာရာပေဿန္တိပိ, ပဗ္ဗဇပါဒုကံ ကရိဿန္တိပိ ကာရာပေဿန္တိပိ, ဟိန္တာလပါဒုကံ ကရိဿန္တိပိ ကာရာပေဿန္တိပိ, ကမလပါဒုကံ ကရိဿန္တိပိ ကာရာပေဿန္တိပိ, ကမ္ဗလပါဒုကံ ကရိဿန္တိပိ ကာရာပေဿန္တိပိ, ရိဉ္စိဿန္တိ ဥဒ္ဒေသံ ပရိပုစ္ဆံ အဓိသီလံ အဓိစိတ္တံ အဓိပည’’န္တိ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ…ပေ… ‘‘သစ္စံ ကိရ, ဘိက္ခဝေ, ဘဒ္ဒိယာ ဘိက္ခူ အနေကဝိဟိတံ ပါဒုကမဏ္ဍနာနုယောဂမနုယုတ္တာ ဝိဟရန္တိ, တိဏပါဒုကံ ကရောန္တိပိ ကာရာပေန္တိပိ…ပေ… ရိဉ္စန္တိ ဥဒ္ဒေသံ ပရိပုစ္ဆံ အဓိသီလံ
|
{
"style": "bodytext",
"db_page_id": 1129
}
|
db_1130_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဓိစိတ္တံ အဓိပည’’န္တိ? ‘‘သစ္စံ, ဘဂဝါ’’တိ။ ဝိဂရဟိ ဗုဒ္ဓေါ ဘဂဝါ…ပေ… ‘‘ကထဉှိ နာမ တေ, ဘိက္ခဝေ, မောဃပုရိသာ အနေကဝိဟိတံ ပါဒုကမဏ္ဍနာနုယောဂမနုယုတ္တာ ဝိဟရိဿန္တိ, တိဏပါဒုကံ ကရိဿန္တိပိ ကာရာပေဿန္တိပိ…ပေ… ရိဉ္စိဿန္တိ ဥဒ္ဒေသံ ပရိပုစ္ဆံ အဓိသီလံ အဓိစိတ္တံ အဓိပညံ။ နေတံ, ဘိက္ခဝေ, အပ္ပသန္နာနံ ဝါ ပသာဒါယ…ပေ… ဝိဂရဟိတွာ…ပေ… ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, တိဏပါဒုကာ ဓာရေတဗ္ဗာ, န မုဉ္ဇပါဒုကာ ဓာရေတဗ္ဗာ, န ပဗ္ဗဇပါဒုကာ ဓာရေတဗ္ဗာ, န ဟိန္တာလပါဒုကာ ဓာရေတဗ္ဗာ, န ကမလပါဒုကာ ဓာရေတဗ္ဗာ, န ကမ္ဗလပါဒုကာ ဓာရေတဗ္ဗာ, န သောဝဏ္ဏမယာ ပါဒုကာ ဓာရေတဗ္ဗာ, န ရူပိယမယာ ပါဒုကာ ဓာရေတဗ္ဗာ, န မဏိမယာ ပါဒုကာ ဓာရေတဗ္ဗာ, န ဝေဠုရိယမယာ ပါဒုကာ ဓာရေတဗ္ဗာ, န ဖလိကမယာ ပါဒုကာ ဓာရေတဗ္ဗာ, န ကံသမယာ ပါဒုကာ ဓာရေတဗ္ဗာ, န ကာစမယာ ပါဒုကာ ဓာရေတဗ္ဗာ, န တိပုမယာ ပါဒုကာ ဓာရေတဗ္ဗာ, န သီသမယာ ပါဒုကာ ဓာရေတဗ္ဗာ, န တမ္ဗလောဟမယာ ပါဒုကာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿ။ န စ, ဘိက္ခဝေ, ကာစိ သင်္ကမနိယာ ပါဒုကာ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿ။ အနုဇာနာမိ, ဘိက္ခဝေ, တိဿော ပါဒုကာ ဓုဝဋ္ဌာနိယာ အသင်္ကမနိယာယော – ဝစ္စပါဒုကံ, ပဿာဝပါဒုကံ, အာစမနပါဒုက’’န္တိ။
|
{
"style": "noindentbodytext",
"db_page_id": 1130
}
|
db_1130_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၂
|
၂၅၂။ အထ ခေါ ဘဂဝါ ဘဒ္ဒိယေ ယထာဘိရန္တံ ဝိဟရိတွာ ယေန သာဝတ္ထိ တေန စာရိကံ ပက္ကာမိ။ အနုပုဗ္ဗေန စာရိကံ စရမာနော ယေန သာဝတ္ထိ တဒဝသရိ။ တတြ သုဒံ ဘဂဝါ သာဝတ္ထိယံ ဝိဟရတိ ဇေတဝနေ အနာထပိဏ္ဍိကဿ အာရာမေ။ တေန ခေါ ပန သမယေန ဆဗ္ဗဂ္ဂိယာ ဘိက္ခူ အစိရဝတိယာ နဒိယာ ဂါဝီနံ တရန္တီနံ ဝိသာဏေသုပိ ဂဏှန္တိ, ကဏ္ဏေသုပိ ဂဏှန္တိ, ဂီဝါယပိ ဂဏှန္တိ, ဆေပ္ပါပိ ဂဏှန္တိ, ပိဋ္ဌိမ္ပိ အဘိရုဟန္တိ, ရတ္တစိတ္တာပိ အင်္ဂဇာတံ ဆုပန္တိ, ဝစ္ဆတရိမ္ပိ ဩဂါဟေတွာ မာရေန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ သမဏာ သကျပုတ္တိယာ ဂါဝီနံ တရန္တီနံ ဝိသာဏေသုပိ ဂဟေဿန္တိ…ပေ… သေယျထာပိ ဂိဟီ ကာမဘောဂိနော’’တိ။ အဿောသုံ ခေါ ဘိက္ခူ တေသံ မနုဿာနံ ဥဇ္ဈာယန္တာနံ ခိယျန္တာနံ ဝိပါစေန္တာနံ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ…ပေ… သစ္စံ ကိရ, ဘိက္ခဝေ,…ပေ… သစ္စံ ဘဂဝါတိ…ပေ… ဝိဂရဟိတွာ…ပေ… ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, ဂါဝီနံ ဝိသာဏေသု ဂဟေတဗ္ဗံ, န ကဏ္ဏေသု ဂဟေတဗ္ဗံ, န ဂီဝါယ ဂဟေတဗ္ဗံ, န ဆေပ္ပါယ ဂဟေတဗ္ဗံ, န ပိဋ္ဌိ
|
{
"style": "bodytext",
"db_page_id": 1130
}
|
db_1131_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဘိရုဟိတဗ္ဗာ။ ယော အဘိရုဟေယျ, အာပတ္တိ ဒုက္ကဋဿ။ န စ, ဘိက္ခဝေ, ရတ္တစိတ္တေန အင်္ဂဇာတံ ဆုပိတဗ္ဗံ။ ယော ဆုပေယျ, အာပတ္တိ ထုလ္လစ္စယဿ။ န ဝစ္ဆတရီ မာရေတဗ္ဗာ။ ယော မာရေယျ, ယထာဓမ္မော ကာရေတဗ္ဗော’’တိ။
|
{
"style": "noindentbodytext",
"db_page_id": 1131
}
|
db_1131_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကဋ္ဌပါဒုကာဒိပဋိက္ခေပေါ နိဋ္ဌိတော။
|
{
"style": "centered",
"db_page_id": 1131
}
|
db_1131_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၃။ ယာနာဒိပဋိက္ခေပေါ
|
{
"style": "subhead",
"db_page_id": 1131
}
|
db_1131_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၃
|
၂၅၃။ တေန ခေါ ပန သမယေန ဆဗ္ဗဂ္ဂိယာ ဘိက္ခူ ယာနေန ယာယန္တိ, ဣတ္ထိယုတ္တေနပိ ပုရိသန္တရေန, ပုရိသယုတ္တေနပိ ဣတ္ထန္တရေန။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘သေယျထာပိ ဂင်္ဂါမဟိယာယာ’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, ယာနေန ယာယိတဗ္ဗံ။ ယော ယာယေယျ, အာပတ္တိ ဒုက္ကဋဿာတိ။ တေန ခေါ ပန သမယေန အညတရော ဘိက္ခု ကောသလေသု ဇနပဒေ သာဝတ္ထိံ ဂစ္ဆန္တော ဘဂဝန္တံ ဒဿနာယ အန္တရာမဂ္ဂေ ဂိလာနော ဟောတိ။ အထ ခေါ သော ဘိက္ခု မဂ္ဂါ ဩက္ကမ္မ အညတရသ္မိံ ရုက္ခမူလေ နိသီဒိ။ မနုဿာ တံ ဘိက္ခုံ ဒိသွာ ဧတဒဝေါစုံ – ‘‘ကဟံ, ဘန္တေ, အယျော ဂမိဿတီ’’တိ? ‘‘သာဝတ္ထိံ ခေါ အဟံ, အာဝုသော, ဂမိဿာမိ ဘဂဝန္တံ ဒဿနာယာ’’တိ။ ‘‘ဧဟိ, ဘန္တေ, ဂမိဿာမာ’’တိ။ ‘‘နာဟံ, အာဝုသော, သက္ကောမိ, ဂိလာနောမှီ’’တိ။ ‘‘ဧဟိ, ဘန္တေ, ယာနံ အဘိရုဟာ’’တိ။ ‘‘အလံ, အာဝုသော, ပဋိက္ခိတ္တံ ဘဂဝတာ ယာန’’န္တိ ကုက္ကုစ္စာယန္တော ယာနံ နာဘိရုဟိ။ အထ ခေါ သော ဘိက္ခု သာဝတ္ထိံ ဂန္တွာ ဘိက္ခူနံ ဧတမတ္ထံ အာရောစေသိ။ ဘိက္ခူ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဂိလာနဿ ယာနန္တိ။ အထ ခေါ ဘိက္ခူနံ ဧတဒဟောသိ – ‘‘ဣတ္ထိယုတ္တံ နု ခေါ ပုရိသယုတ္တံ နု ခေါ’’တိ? ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ပုရိသယုတ္တံ ဟတ္ထဝဋ္ဋကန္တိ။
|
{
"style": "bodytext",
"db_page_id": 1131
}
|
db_1131_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရဿ ဘိက္ခုနော ယာနုဂ္ဃါတေန ဗာဠှတရံ အဖာသု အဟောသိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, သိဝိကံ ပါဋင်္ကိန္တိ။
|
{
"style": "bodytext",
"db_page_id": 1131
}
|
db_1131_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ယာနာဒိပဋိက္ခေပေါ နိဋ္ဌိတော။
|
{
"style": "centered",
"db_page_id": 1131
}
|
db_1131_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၄။ ဥစ္စာသယနမဟာသယနပဋိက္ခေပေါ
|
{
"style": "subhead",
"db_page_id": 1131
}
|
db_1131_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၄
|
၂၅၄။ တေန ခေါ ပန သမယေန ဆဗ္ဗဂ္ဂိယာ ဘိက္ခူ ဥစ္စာသယနမဟာသယနာနိ ဓာရေန္တိ, သေယျထိဒံ – အာသန္ဒိံ, ပလ္လင်္ကံ, ဂေါနကံ, စိတ္တကံ, ပဋိကံ, ပဋလိကံ, တူလိကံ, ဝိကတိကံ, ဥဒ္ဓလောမိံ [ဥန္ဒလောမိံ (က။), ဥဒ္ဒလောမိံ (က။)], ဧကန္တလောမိံ, ကဋ္ဋိဿံ,
|
{
"style": "bodytext",
"db_page_id": 1131
}
|
db_1132_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကောသေယျံ, ကုတ္တကံ, ဟတ္ထတ္ထရံ, အဿတ္ထရံ, ရထတ္ထရံ, အဇိနပဝေဏိံ, ကဒလိမိဂပဝရပစ္စတ္ထရဏံ, သဥတ္တရစ္ဆဒံ, ဥဘတောလောဟိတကူပဓာနန္တိ။ မနုဿာ ဝိဟာရစာရိကံ အာဟိဏ္ဍန္တာ ပဿိတွာ ဥဇ္ဈာယန္တိ ခိယျန္တိ ဝိပါစေန္တိ – ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, ဥစ္စာသယနမဟာသယနာနိ ဓာရေတဗ္ဗာနိ, သေယျထိဒံ – အာသန္ဒိ, ပလ္လင်္ကော, ဂေါနကော, စိတ္တကော, ပဋိကာ, ပဋလိကာ, တူလိကာ, ဝိကတိကာ, ဥဒ္ဓလောမိ, ဧကန္တလောမိ, ကဋ္ဋိဿံ, ကောသေယျံ, ကုတ္တကံ, ဟတ္ထတ္ထရံ, အဿတ္ထရံ, ရထတ္ထရံ, အဇိနပဝေဏိ, ကဒလိမိဂပဝရပစ္စတ္ထရဏံ, သဥတ္တရစ္ဆဒံ, ဥဘတောလောဟိတကူပဓာနံ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "noindentbodytext",
"db_page_id": 1132
}
|
db_1132_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဥစ္စာသယနမဟာသယနပဋိက္ခေပေါ နိဋ္ဌိတော။
|
{
"style": "centered",
"db_page_id": 1132
}
|
db_1132_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၅။ သဗ္ဗစမ္မပဋိက္ခေပေါ
|
{
"style": "subhead",
"db_page_id": 1132
}
|
db_1132_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၅
|
၂၅၅။ တေန ခေါ ပန သမယေန ဆဗ္ဗဂ္ဂိယာ ဘိက္ခူ – ဘဂဝတာ ဥစ္စာသယနမဟာသယနာနိ ပဋိက္ခိတ္တာနီတိ – မဟာစမ္မာနိ ဓာရေန္တိ, သီဟစမ္မံ ဗျဂ္ဃစမ္မံ ဒီပိစမ္မံ။ တာနိ မဉ္စပ္ပမာဏေနပိ ဆိန္နာနိ ဟောန္တိ, ပီဌပ္ပမာဏေနပိ ဆိန္နာနိ ဟောန္တိ, အန္တောပိ မဉ္စေ ပညတ္တာနိ ဟောန္တိ, ဗဟိပိ မဉ္စေ ပညတ္တာနိ ဟောန္တိ, အန္တောပိ ပီဌေ ပညတ္တာနိ ဟောန္တိ, ဗဟိပိ ပီဌေ ပညတ္တာနိ ဟောန္တိ။ မနုဿာ ဝိဟာရစာရိကံ အာဟိဏ္ဍန္တာ ပဿိတွာ ဥဇ္ဈာယန္တိ ခိယျန္တိ ဝိပါစေန္တိ – ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, မဟာစမ္မာနိ ဓာရေတဗ္ဗာနိ, သီဟစမ္မံ ဗျဂ္ဃစမ္မံ ဒီပိစမ္မံ။ ယော ဓာရေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1132
}
|
db_1132_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ – ဘဂဝတာ မဟာစမ္မာနိ ပဋိက္ခိတ္တာနီတိ – ဂေါစမ္မာနိ ဓာရေန္တိ။ တာနိ မဉ္စပ္ပမာဏေနပိ ဆိန္နာနိ ဟောန္တိ, ပီဌပ္ပမာဏေနပိ ဆိန္နာနိ ဟောန္တိ, အန္တောပိ မဉ္စေ ပညတ္တာနိ ဟောန္တိ, ဗဟိပိ မဉ္စေ ပညတ္တာနိ ဟောန္တိ, အန္တောပိ ပီဌေ ပညတ္တာနိ ဟောန္တိ, ဗဟိပိ ပီဌေ ပညတ္တာနိ ဟောန္တိ။ အညတရောပိ ပါပဘိက္ခု အညတရဿ ပါပုပါသကဿ ကုလူပကော ဟောတိ။ အထ ခေါ သော ပါပဘိက္ခု ပုဗ္ဗဏှသမယံ နိဝါသေတွာ ပတ္တစီဝရမာဒါယ ယေန တဿ ပါပုပါသကဿ နိဝေသနံ တေနုပသင်္ကမိ, ဥပသင်္ကမိတွာ ပညတ္တေ အာသနေ နိသီဒိ။ အထ ခေါ သော ပါပုပါသကော ယေန သော ပါပဘိက္ခု တေနုပသင်္ကမိ, ဥပသင်္ကမိတွာ တံ ပါပဘိက္ခုံ အဘိဝါဒေတွာ ဧကမန္တံ နိသီဒိ။ တေန ခေါ ပန သမယေန တဿ ပါပုပါသကဿ ဝစ္ဆကော ဟောတိ တရုဏကော အဘိရူပေါ
|
{
"style": "bodytext",
"db_page_id": 1132
}
|
db_1133_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဒဿနီယော ပါသာဒိကော စိတြော, သေယျထာပိ ဒီပိစ္ဆာပေါ။ အထ ခေါ သော ပါပဘိက္ခု တံ ဝစ္ဆကံ သက္ကစ္စံ ဥပနိဇ္ဈာယတိ။ အထ ခေါ သော ပါပုပါသကော တံ ပါပဘိက္ခုံ ဧတဒဝေါစ – ‘‘ကိဿ, ဘန္တေ, အယျော ဣမံ ဝစ္ဆကံ သက္ကစ္စံ ဥပနိဇ္ဈာယတီ’’တိ? ‘‘အတ္ထော မေ, အာဝုသော, ဣမဿ ဝစ္ဆကဿ စမ္မေနာ’’တိ။ အထ ခေါ သော ပါပုပါသကော တံ ဝစ္ဆကံ ဝဓိတွာ စမ္မံ ဝိဓုနိတွာ တဿ ပါပဘိက္ခုနော ပါဒါသိ။ အထ ခေါ သော ပါပဘိက္ခု တံ စမ္မံ သံဃာဋိယာ ပဋိစ္ဆာဒေတွာ အဂမာသိ။ အထ ခေါ သာ ဂါဝီ ဝစ္ဆဂိဒ္ဓိနီ တံ ပါပဘိက္ခုံ ပိဋ္ဌိတော ပိဋ္ဌိတော အနုဗန္ဓိ။ ဘိက္ခူ ဧဝမာဟံသု – ‘‘ကိဿ တျာယံ, အာဝုသော, ဂါဝီ ပိဋ္ဌိတော ပိဋ္ဌိတော အနုဗန္ဓီ’’တိ? ‘‘အဟမ္ပိ ခေါ, အာဝုသော, န ဇာနာမိ ကေန [ကေနစိ (က။)] မျာယံ ဂါဝီ ပိဋ္ဌိတော ပိဋ္ဌိတော အနုဗန္ဓီ’’တိ။ တေန ခေါ ပန သမယေန တဿ ပါပဘိက္ခုနော သံဃာဋိ လောဟိတေန မက္ခိတာ ဟောတိ။ ဘိက္ခူ ဧဝမာဟံသု – ‘‘အယံ ပန တေ, အာဝုသော, သံဃာဋိ ကိံ ကတာ’’တိ? အထ ခေါ သော ပါပဘိက္ခု ဘိက္ခူနံ ဧတမတ္ထံ အာရောစေသိ။ ‘‘ကိံ ပန တွံ, အာဝုသော, ပါဏာတိပါတေ သမာဒပေသီ’’တိ? ‘‘ဧဝမာဝုသော’’တိ။ ယေ တေ ဘိက္ခူ အပ္ပိစ္ဆာ တေ ဥဇ္ဈာယန္တိ ခိယျန္တိ ဝိပါစေန္တိ – ‘‘ကထဉှိ နာမ ဘိက္ခု ပါဏာတိပါတေ သမာဒပေဿတိ, နနု ဘဂဝတာ အနေကပရိယာယေန ပါဏာတိပါတော ဂရဟိတော, ပါဏာတိပါတာ ဝေရမဏီ ပသတ္ထာ’’တိ။ အထ ခေါ တေ ဘိက္ခူ ဘဂဝတော ဧတမတ္ထံ အာရောစေသုံ။
|
{
"style": "noindentbodytext",
"db_page_id": 1133
}
|
db_1133_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဘိက္ခုသံဃံ သန္နိပါတာပေတွာ တံ ပါပဘိက္ခုံ ပဋိပုစ္ဆိ – ‘‘သစ္စံ ကိရ တွံ, ဘိက္ခု, ပါဏာတိပါတေ သမာဒပေသီ’’တိ? သစ္စံ ဘဂဝါတိ…ပေ… ကထဉှိ နာမ တွံ, မောဃပုရိသ, ပါဏာတိပါတေ သမာဒပေဿသိ, နနု မယာ, မောဃပုရိသ, အနေကပရိယာယေန ပါဏာတိပါတော ဂရဟိတော, ပါဏာတိပါတာ ဝေရမဏီ ပသတ္ထာ။ နေတံ, မောဃပုရိသ, အပ္ပသန္နာနံ ဝါ ပသာဒါယ…ပေ… ဝိဂရဟိတွာ ဓမ္မိံ ကထံ ကတွာ ဘိက္ခူ အာမန္တေသိ – ‘‘န, ဘိက္ခဝေ, ပါဏာတိပါတေ သမာဒပေတဗ္ဗံ။ ယော သမာဒပေယျ, ယထာဓမ္မော ကာရေတဗ္ဗော။ န, ဘိက္ခဝေ, ဂေါစမ္မံ ဓာရေတဗ္ဗံ။ ယော ဓာရေယျ, အာပတ္တိ ဒုက္ကဋဿ။ န စ, ဘိက္ခဝေ, ကိဉ္စိ စမ္မံ ဓာရေတဗ္ဗံ။ ယော ဓာရေယျ, အာပတ္တိ ဒုက္ကဋဿာ’’တိ။
|
{
"style": "bodytext",
"db_page_id": 1133
}
|
db_1133_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သဗ္ဗစမ္မပဋိက္ခေပေါ နိဋ္ဌိတော။
|
{
"style": "centered",
"db_page_id": 1133
}
|
db_1134_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၆။ ဂိဟိဝိကတာနုညာတာဒိ
|
{
"style": "subhead",
"db_page_id": 1134
}
|
db_1134_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၆
|
၂၅၆။ တေန ခေါ ပန သမယေန မနုဿာနံ မဉ္စမ္ပိ ပီဌမ္ပိ စမ္မောနဒ္ဓါနိ ဟောန္တိ, စမ္မဝိနဒ္ဓါနိ။ ဘိက္ခူ ကုက္ကုစ္စာယန္တာ နာဘိနိသီဒန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဂိဟိဝိကတံ အဘိနိသီဒိတုံ, န တွေဝ အဘိနိပဇ္ဇိတုန္တိ။
|
{
"style": "bodytext",
"db_page_id": 1134
}
|
db_1134_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဝိဟာရာ စမ္မဝဒ္ဓေဟိ ဩဂုမ္ဖိယန္တိ [ဩဂုမ္ဘိယန္တိ (က။)]။ ဘိက္ခူ ကုက္ကုစ္စာယန္တာ နာဘိနိသီဒန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဗန္ဓနမတ္တံ အဘိနိသီဒိတုန္တိ။
|
{
"style": "bodytext",
"db_page_id": 1134
}
|
db_1134_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ သဥပါဟနာ ဂါမံ ပဝိသန္တိ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, သဥပါဟနေန ဂါမော ပဝိသိတဗ္ဗော။ ယော ပဝိသေယျ, အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1134
}
|
db_1134_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရော ဘိက္ခု ဂိလာနော ဟောတိ, န သက္ကောတိ ဝိနာ ဥပါဟနေန ဂါမံ ပဝိသိတုံ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဂိလာနေန ဘိက္ခုနာ သဥပါဟနေန ဂါမံ ပဝိသိတုန္တိ။
|
{
"style": "bodytext",
"db_page_id": 1134
}
|
db_1134_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဂိဟိဝိကတာနုညာတာဒိ နိဋ္ဌိတာ။
|
{
"style": "centered",
"db_page_id": 1134
}
|
db_1134_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၇။ သောဏကုဋိကဏ္ဏဝတ္ထု
|
{
"style": "subhead",
"db_page_id": 1134
}
|
db_1134_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၇
|
၂၅၇။ [ဥဒါ။ ၄၆ သောကသုတ္တေန သံသန္ဒိတွာ ပဿိတဗ္ဗံ] တေန ခေါ ပန သမယေန အာယသ္မာ မဟာကစ္စာနော အဝန္တီသု ဝိဟရတိ ကုရရဃရေ [ကုရုရဃရေ (က။)] ပပတကေ [ပပါတေ (သီ။ သျာ။) ပဝတ္ထေ (ဥဒါ။ ၄၆)] ပဗ္ဗတေ။ တေန ခေါ ပန သမယေန သောဏော ဥပါသကော ကုဋိကဏ္ဏော အာယသ္မတော မဟာကစ္စာနဿ ဥပဋ္ဌာကော ဟောတိ။ အထ ခေါ သောဏော ဥပါသကော ကုဋိကဏ္ဏော ယေနာယသ္မာ မဟာကစ္စာနော တေနုပသင်္ကမိ, ဥပသင်္ကမိတွာ အာယသ္မန္တံ မဟာကစ္စာနံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ သောဏော ဥပါသကော ကုဋိကဏ္ဏော အာယသ္မန္တံ မဟာကစ္စာနံ ဧတဒဝေါစ – ‘‘ယထာ ယထာဟံ, ဘန္တေ, အယျေန မဟာကစ္စာနေန ဓမ္မံ ဒေသိတံ အာဇာနာမိ, နယိဒံ သုကရံ အဂါရံ အဇ္ဈာဝသတာ ဧကန္တပရိပုဏ္ဏံ ဧကန္တပရိသုဒ္ဓံ သင်္ခလိခိတံ ဗြဟ္မစရိယံ စရိတုံ။ ဣစ္ဆာမဟံ, ဘန္တေ, ကေသမဿုံ ဩဟာရေတွာ ကာသာယာနိ ဝတ္ထာနိ အစ္ဆာဒေတွာ အဂါရသ္မာ အနဂါရိယံ
|
{
"style": "bodytext",
"db_page_id": 1134
}
|
db_1135_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဗ္ဗဇိတုံ။ ပဗ္ဗာဇေတု မံ, ဘန္တေ, အယျော မဟာကစ္စာနော’’တိ။ ( ) [(ဧဝံ ဝုတ္တေ အာယသ္မာ မဟာကစ္စာယနော သောဏံ ဥပါသကံ ကုဋိကဏ္ဏံ ဧတဒဝေါစ) (သျာ။ ဥဒါ။ ၄၆)] ‘‘ဒုက္ကရံ ခေါ, သောဏ, ယာဝဇီဝံ ဧကသေယျံ ဧကဘတ္တံ ဗြဟ္မစရိယံ စရိတုံ။ ဣင်္ဃ, တွံ, သောဏ, တတ္ထေဝ အဂါရိကဘူတော ဗုဒ္ဓါနံ သာသနံ အနုယုဉ္ဇ, ကာလယုတ္တံ ဧကသေယျံ ဧကဘတ္တံ ဗြဟ္မစရိယ’’န္တိ။ အထ ခေါ သောဏဿ ဥပါသကဿ ကုဋိကဏ္ဏဿ ယော အဟောသိ ပဗ္ဗဇ္ဇာဘိသင်္ခါရော သော ပဋိပ္ပဿမ္ဘိ။ ဒုတိယမ္ပိ ခေါ သောဏော ဥပါသကော ကုဋိကဏ္ဏော …ပေ… တတိယမ္ပိ ခေါ သောဏော ဥပါသကော ကုဋိကဏ္ဏော ယေနာယသ္မာ မဟာကစ္စာနော တေနုပသင်္ကမိ, ဥပသင်္ကမိတွာ အာယသ္မန္တံ မဟာကစ္စာနံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ သောဏော ဥပါသကော ကုဋိကဏ္ဏော အာယသ္မန္တံ မဟာကစ္စာနံ ဧတဒဝေါစ ‘‘ယထာ ယထာဟံ, ဘန္တေ, အယျေန မဟာကစ္စာနေန ဓမ္မံ ဒေသိတံ အာဇာနာမိ, နယိဒံ သုကရံ အဂါရံ အဇ္ဈာဝသတာ ဧကန္တပရိပုဏ္ဏံ ဧကန္တပရိသုဒ္ဓံ သင်္ခလိခိတံ ဗြဟ္မစရိယံ စရိတုံ။ ဣစ္ဆာမဟံ, ဘန္တေ, ကေသမဿုံ ဩဟာရေတွာ ကာသာယာနိ ဝတ္ထာနိ အစ္ဆာဒေတွာ အဂါရသ္မာ အနဂါရိယံ ပဗ္ဗဇိတုံ။ ပဗ္ဗာဇေတု မံ, ဘန္တေ, အယျော မဟာကစ္စာနော’’တိ။ အထ ခေါ အာယသ္မာ မဟာကစ္စာနော သောဏံ ဥပါသကံ ကုဋိကဏ္ဏံ ပဗ္ဗာဇေသိ။ တေန ခေါ ပန သမယေန အဝန္တိဒက္ခိဏာပထော အပ္ပဘိက္ခုကော ဟောတိ။ အထ ခေါ အာယသ္မာ မဟာကစ္စာနော တိဏ္ဏံ ဝဿာနံ အစ္စယေန ကိစ္ဆေန ကသိရေန တတော တတော ဒသဝဂ္ဂံ ဘိက္ခုသံဃံ သန္နိပါတာပေတွာ အာယသ္မန္တံ သောဏံ ဥပသမ္ပာဒေသိ။
|
{
"style": "noindentbodytext",
"db_page_id": 1135
}
|
db_1135_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သောဏကုဋိကဏ္ဏဝတ္ထု နိဋ္ဌိတံ။
|
{
"style": "centered",
"db_page_id": 1135
}
|
db_1135_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၈။ မဟာကစ္စာနဿ ပဉ္စဝရပရိဒဿနာ
|
{
"style": "subhead",
"db_page_id": 1135
}
|
db_1135_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ အာယသ္မတော သောဏဿ ဝဿံဝုဋ္ဌဿ ရဟောဂတဿ ပဋိသလ္လီနဿ ဧဝံ စေတသော ပရိဝိတက္ကော ဥဒပါဒိ – ‘‘သုတောယေဝ ခေါ မေ သော ဘဂဝါ ဧဒိသော စ ဧဒိသော စာတိ, န စ မယာ သမ္မုခါ ဒိဋ္ဌော, ဂစ္ဆေယျာဟံ တံ ဘဂဝန္တံ ဒဿနာယ အရဟန္တံ သမ္မာသမ္ဗုဒ္ဓံ, သစေ မံ ဥပဇ္ဈာယော အနုဇာနေယျာ’’တိ။ အထ ခေါ အာယသ္မာ သောဏော သာယနှသမယံ ပဋိသလ္လာနာ ဝုဋ္ဌိတော ယေနာယသ္မာ မဟာကစ္စာနော တေနုပသင်္ကမိ, ဥပသင်္ကမိတွာ အာယသ္မန္တံ မဟာကစ္စာနံ အဘိဝါဒေတွာ ဧကမန္တံ နိသီဒိ။ ဧကမန္တံ နိသိန္နော ခေါ အာယသ္မာ သောဏော အာယသ္မန္တံ မဟာကစ္စာနံ ဧတဒဝေါစ ‘‘ဣဓ မယှံ, ဘန္တေ,
|
{
"style": "bodytext",
"db_page_id": 1135
}
|
db_1136_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ရဟောဂတဿ ပဋိသလ္လီနဿ ဧဝံ စေတသော ပရိဝိတက္ကော ဥဒပါဒိ – ‘သုတော ယေဝ ခေါ မေ သော ဘဂဝါ ဧဒိသော စ ဧဒိသော စာတိ, န စ မယာ သမ္မုခါ ဒိဋ္ဌော, ဂစ္ဆေယျာဟံ တံ ဘဂဝန္တံ ဒဿနာယ အရဟန္တံ သမ္မာသမ္ဗုဒ္ဓံ, သစေ မံ ဥပဇ္ဈာယော အနုဇာနေယျာ’တိ၊ ဂစ္ဆေယျာဟံ, ဘန္တေ, တံ ဘဂဝန္တံ ဒဿနာယ အရဟန္တံ သမ္မာသမ္ဗုဒ္ဓံ, သစေ မံ ဥပဇ္ဈာယော အနုဇာနာတီ’’တိ။ ‘‘သာဓု သာဓု, သောဏ။ ဂစ္ဆ တွံ, သောဏ, တံ ဘဂဝန္တံ ဒဿနာယ အရဟန္တံ သမ္မာသမ္ဗုဒ္ဓံ။ ဒက္ခိဿသိ တွံ, သောဏ, တံ ဘဂဝန္တံ ပါသာဒိကံ ပသာဒနီယံ သန္တိန္ဒြိယံ သန္တမာနသံ ဥတ္တမဒမထသမထံ အမနုပ္ပတ္တံ ဒန္တံ ဂုတ္တံ ယတိန္ဒြိယံ နာဂံ။ တေန ဟိ တွံ, သောဏ, မမ ဝစနေန ဘဂဝတော ပါဒေ သိရသာ ဝန္ဒ – ‘ဥပဇ္ဈာယော မေ, ဘန္တေ, အာယသ္မာ မဟာကစ္စာနော ဘဂဝတော ပါဒေ သိရသာ ဝန္ဒတီ’’’တိ။ ဧဝဉ္စ ဝဒေဟိ – ‘‘အဝန္တိဒက္ခိဏာပထော, ဘန္တေ, အပ္ပဘိက္ခုကော, တိဏ္ဏံ မေ ဝဿာနံ အစ္စယေန ကိစ္ဆေန ကသိရေန တတော တတော ဒသဝဂ္ဂံ ဘိက္ခုသံဃံ သန္နိပါတာပေတွာ ဥပသမ္ပဒံ အလတ္ထံ၊ အပ္ပေဝ နာမ ဘဂဝါ အဝန္တိဒက္ခိဏာပထေ အပ္ပတရေန ဂဏေန ဥပသမ္ပဒံ အနုဇာနေယျ။ အဝန္တိဒက္ခိဏာပထေ, ဘန္တေ, ကဏှုတ္တရာ ဘူမိ ခရာ ဂေါကဏ္ဋကဟတာ၊ အပ္ပေဝ နာမ ဘဂဝါ အဝန္တိဒက္ခိဏာပထေ ဂုဏင်္ဂုဏူပါဟနံ အနုဇာနေယျ။ အဝန္တိဒက္ခိဏာပထေ, ဘန္တေ, နဟာနဂရုကာ မနုဿာ ဥဒကသုဒ္ဓိကာ၊ အပ္ပေဝ နာမ ဘဂဝါ အဝန္တိဒက္ခိဏာပထေ ဓုဝနဟာနံ အနုဇာနေယျ။ အဝန္တိဒက္ခိဏာပထေ, ဘန္တေ, စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ။ သေယျထာပိ, ဘန္တေ, မဇ္ဈိမေသု ဇနပဒေသု ဧရဂူ မောရဂူ မဇ္ဇာရူ [မဇ္ဈာရူ (က။)] ဇန္တူ, ဧဝမေဝ ခေါ, ဘန္တေ, အဝန္တိဒက္ခိဏာပထေ စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ၊ အပ္ပေဝ နာမ ဘဂဝါ အဝန္တိဒက္ခိဏာပထေ စမ္မာနိ အတ္ထရဏာနိ အနုဇာနေယျ, ဧဠကစမ္မံ အဇစမ္မံ မိဂစမ္မံ။ ဧတရဟိ, ဘန္တေ, မနုဿာ နိဿီမဂတာနံ ဘိက္ခူနံ စီဝရံ ဒေန္တိ – ‘ဣမံ စီဝရံ ဣတ္ထန္နာမဿ ဒေမာ’’’တိ။ တေ အာဂန္တွာ အာရောစေန္တိ – ‘ဣတ္ထန္နာမေဟိ တေ, အာဝုသော, မနုဿေဟိ စီဝရံ ဒိန္န’န္တိ တေ ကုက္ကုစ္စာယန္တာ န သာဒိယန္တိ – ‘မာ နော နိဿဂ္ဂိယံ အဟောသီ’တိ၊ အပ္ပေဝ နာမ ဘဂဝါ စီဝရေ ပရိယာယံ အာစိက္ခေယျာ’’တိ။ ‘‘ဧဝံ, ဘန္တေ’’တိ ခေါ အာယသ္မာ သောဏော အာယသ္မတော မဟာကစ္စာနဿ ပဋိဿုတွာ ဥဋ္ဌာယာသနာ အာယသ္မန္တံ မဟာကစ္စာနံ အဘိဝါဒေတွာ ပဒက္ခိဏံ ကတွာ သေနာသနံ သံသာမေတွာ
|
{
"style": "noindentbodytext",
"db_page_id": 1136
}
|
db_1137_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပတ္တစီဝရမာဒါယ ယေန သာဝတ္ထိ တေန ပက္ကာမိ။ အနုပုဗ္ဗေန ယေန သာဝတ္ထိ ဇေတဝနံ အနာထပိဏ္ဍိကဿ အာရာမော ယေန ဘဂဝါ တေနုပသင်္ကမိ, ဥပသင်္ကမိတွာ ဘဂဝန္တံ အဘိဝါဒေတွာ ဧကမန္တံ နိသီဒိ။ အထ ခေါ ဘဂဝါ အာယသ္မန္တံ အာနန္ဒံ အာမန္တေသိ – ‘‘ဣမဿ, အာနန္ဒ, အာဂန္တုကဿ ဘိက္ခုနော သေနာသနံ ပညာပေဟီ’’တိ။ အထ ခေါ အာယသ္မာ အာနန္ဒော – ‘‘ယဿ ခေါ မံ ဘဂဝါ အာဏာပေတိ, ‘ဣမဿ, အာနန္ဒ, အာဂန္တုကဿ ဘိက္ခုနော သေနာသနံ ပညာပေဟီ’တိ, ဣစ္ဆတိ ဘဂဝါ တေန ဘိက္ခုနာ သဒ္ဓိံ ဧကဝိဟာရေ ဝတ္ထုံ, ဣစ္ဆတိ ဘဂဝါ အာယသ္မတာ သောဏေန သဒ္ဓိံ ဧကဝိဟာရေ ဝတ္ထု’’န္တိ – ယသ္မိံ ဝိဟာရေ ဘဂဝါ ဝိဟရတိ တသ္မိံ ဝိဟာရေ အာယသ္မတော သောဏဿ သေနာသနံ ပညာပေသိ။
|
{
"style": "noindentbodytext",
"db_page_id": 1137
}
|
db_1137_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၈
|
၂၅၈။ အထ ခေါ ဘဂဝါ ဗဟုဒေဝ ရတ္တိံ အဇ္ဈောကာသေ ဝီတိနာမေတွာ ဝိဟာရံ ပါဝိသိ။ အာယသ္မာပိ ခေါ သောဏော ဗဟုဒေဝ ရတ္တိံ အဇ္ဈောကာသေ ဝီတိနာမေတွာ ဝိဟာရံ ပါဝိသိ။ အထ ခေါ ဘဂဝါ ရတ္တိယာ ပစ္စူသသမယံ ပစ္စုဋ္ဌာယ အာယသ္မန္တံ သောဏံ အဇ္ဈေသိ – ‘‘ပဋိဘာတု တံ, ဘိက္ခု, ဓမ္မော ဘာသိတု’’န္တိ။ ‘‘ဧဝံ, ဘန္တေ’’တိ ခေါ အာယသ္မာ သောဏော ဘဂဝတော ပဋိဿုဏိတွာ သဗ္ဗာနေဝ အဋ္ဌကဝဂ္ဂိကာနိ သရေန အဘာသိ။ အထ ခေါ ဘဂဝါ အာယသ္မတော သောဏဿ သရဘညပရိယောသာနေ အဗ္ဘာနုမောဒိ – ‘‘သာဓု, သာဓု, ဘိက္ခု။ သုဂ္ဂဟိတာနိ ခေါ တေ, ဘိက္ခု, အဋ္ဌကဝဂ္ဂိကာနိ, သုမနသိကတာနိ သူပဓာရိတာနိ။ ကလျာဏိယာပိ ဝါစာယ သမန္နာဂတော, ဝိဿဋ္ဌာယ, အနေလဂလာယ [အနေဠဂလာယ (က။)], အတ္ထဿ ဝိညာပနိယာ။ ကတိဝဿောသိ တွံ, ဘိက္ခူ’’တိ? ‘‘ဧကဝဿောဟံ, ဘဂဝါ’’တိ။ ‘‘ကိဿ ပန တွံ, ဘိက္ခု, ဧဝံ စိရံ အကာသီ’’တိ? ‘‘စိရံ ဒိဋ္ဌော မေ, ဘန္တေ, ကာမေသု အာဒီနဝေါ, အပိ စ သမ္ဗာဓာ ဃရာဝါသာ ဗဟုကိစ္စာ ဗဟုကရဏီယာ’’တိ။ အထ ခေါ ဘဂဝါ ဧတမတ္ထံ ဝိဒိတွာ တာယံ ဝေလာယံ ဣမံ ဥဒါနံ ဥဒါနေသိ –
|
{
"style": "bodytext",
"db_page_id": 1137
}
|
db_1137_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
[ဥဒါ။ ၄၆ ဥဒါနေပိ] ‘‘ဒိသွာ အာဒီနဝံ လောကေ, ဉတွာ ဓမ္မံ နိရူပဓိံ၊
|
{
"style": "gatha1",
"db_page_id": 1137
}
|
db_1137_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အရိယော န ရမတီ ပါပေ, ပါပေ န ရမတီ သုစီ’’တိ။
|
{
"style": "gathalast",
"db_page_id": 1137
}
|
db_1137_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အထ ခေါ အာယသ္မာ သောဏော – ပဋိသမ္မောဒတိ ခေါ မံ ဘဂဝါ, အယံ ခွဿ ကာလော ယံ မေ ဥပဇ္ဈာယော ပရိဒဿီတိ – ဥဋ္ဌာယာသနာ ဧကံသံ ဥတ္တရာသင်္ဂံ ကရိတွာ ဘဂဝတော ပါဒေသု သိရသာ နိပတိတွာ
|
{
"style": "bodytext",
"db_page_id": 1137
}
|
db_1138_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘဂဝန္တံ ဧတဒဝေါစ – ‘‘ဥပဇ္ဈာယော မေ, ဘန္တေ, အာယသ္မာ မဟာကစ္စာနော ဘဂဝတော ပါဒေ သိရသာ ဝန္ဒတိ, ဧဝဉ္စ ဝဒေတိ အဝန္တိဒက္ခိဏာပထော, ဘန္တေ, အပ္ပဘိက္ခုကော။ တိဏ္ဏံ မေ ဝဿာနံ အစ္စယေန ကိစ္ဆေန ကသိရေန တတော တတော ဒသဝဂ္ဂံ ဘိက္ခုသံဃံ သန္နိပါတာပေတွာ ဥပသမ္ပဒံ အလတ္ထံ, အပ္ပေဝ နာမ ဘဂဝါ အဝန္တိဒက္ခိဏာပထေ အပ္ပတရေန ဂဏေန ဥပသမ္ပဒံ အနုဇာနေယျ။ အဝန္တိဒက္ခိဏာပထေ, ဘန္တေ, ကဏှုတ္တရာ ဘူမိ ခရာ ဂေါကဏ္ဋကဟတာ၊ အပ္ပေဝ နာမ ဘဂဝါ အဝန္တိဒက္ခိဏာပထေ ဂုဏင်္ဂုဏူပါဟနံ အနုဇာနေယျ။ အဝန္တိဒက္ခိဏာပထေ, ဘန္တေ, နဟာနဂရုကာ မနုဿာ ဥဒကသုဒ္ဓိကာ, အပ္ပေဝ နာမ ဘဂဝါ အဝန္တိဒက္ခိဏာပထေ ဓုဝနဟာနံ အနုဇာနေယျ။ အဝန္တိဒက္ခိဏာပထေ, ဘန္တေ, စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ။ သေယျထာပိ, ဘန္တေ, မဇ္ဈိမေသု ဇနပဒေသု ဧရဂူ မောရဂူ မဇ္ဇာရူ ဇန္တူ, ဧဝမေဝ ခေါ, ဘန္တေ, အဝန္တိဒက္ခိဏာပထေ စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ၊ အပ္ပေဝ နာမ ဘဂဝါ အဝန္တိဒက္ခိဏာပထေ စမ္မာနိ အတ္ထရဏာနိ အနုဇာနေယျ, ဧဠကစမ္မံ အဇစမ္မံ မိဂစမ္မံ။ ဧတရဟိ, ဘန္တေ, မနုဿာ နိဿီမဂတာနံ ဘိက္ခူနံ စီဝရံ ဒေန္တိ – ‘ဣမံ စီဝရံ ဣတ္ထန္နာမဿ ဒေမာ’တိ။ တေ အာဂန္တွာ အာရောစေန္တိ – ‘ဣတ္ထန္နာမေဟိ တေ, အာဝုသော, မနုဿေဟိ စီဝရံ ဒိန္န’န္တိ။ တေ ကုက္ကုစ္စာယန္တာ န သာဒိယန္တိ – ‘မာ နော နိဿဂ္ဂိယံ အဟောသီ’တိ၊ အပ္ပေဝ နာမ ဘဂဝါ စီဝရေ ပရိယာယံ အာစိက္ခေယျာ’’တိ။
|
{
"style": "noindentbodytext",
"db_page_id": 1138
}
|
db_1138_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၅၉
|
၂၅၉။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အဝန္တိဒက္ခိဏာပထော, ဘိက္ခဝေ, အပ္ပဘိက္ခုကော။ အနုဇာနာမိ, ဘိက္ခဝေ, သဗ္ဗပစ္စန္တိမေသု ဇနပဒေသု ဝိနယဓရပဉ္စမေန ဂဏေန ဥပသမ္ပဒံ။ တတြိမေ ပစ္စန္တိမာ ဇနပဒါ – ပုရတ္ထိမာယ ဒိသာယ ဂဇင်္ဂလံ [ကဇင်္ဂလံ (သီ။ သျာ။)] နာမ နိဂမော, တဿ ပရေန မဟာသာလာ, တတော ပရာ ပစ္စန္တိမာ ဇနပဒါ, ဩရတော မဇ္ဈေ၊ ပုရတ္ထိမဒက္ခိဏာယ ဒိသာယ သလ္လဝတီ [သလလဝတီ (သီ။)] နာမ နဒီ, တတော ပရာ ပစ္စန္တိမာ ဇနပဒါ, ဩရတော မဇ္ဈေ၊ ဒက္ခိဏာယ ဒိသာယ သေတကဏ္ဏိကံ နာမ နိဂမော, တတော ပရာ ပစ္စန္တိမာ ဇနပဒါ, ဩရတော မဇ္ဈေ၊ ပစ္ဆိမာယ ဒိသာယ ထူဏံ နာမ ဗြာဟ္မဏဂါမော, တတော ပရာ ပစ္စန္တိမာ ဇနပဒါ, ဩရတော မဇ္ဈေ၊
|
{
"style": "bodytext",
"db_page_id": 1138
}
|
db_1139_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဥတ္တရာယ ဒိသာယ ဥသီရဒ္ဓဇော နာမ ပဗ္ဗတော, တတော ပရာ ပစ္စန္တိမာ ဇနပဒါ, ဩရတော မဇ္ဈေ။ အနုဇာနာမိ, ဘိက္ခဝေ, ဧဝရူပေသု ပစ္စန္တိမေသု ဇနပဒေသု ဝိနယဓရပဉ္စမေန ဂဏေန ဥပသမ္ပဒံ။ အဝန္တိဒက္ခိဏာပထေ, ဘိက္ခဝေ, ကဏှုတ္တရာ ဘူမိ ခရာ ဂေါကဏ္ဋကဟတာ။ အနုဇာနာမိ, ဘိက္ခဝေ, သဗ္ဗပစ္စန္တိမေသု ဇနပဒေသု ဂုဏင်္ဂုဏူပါဟနံ။ အဝန္တိဒက္ခိဏာပထေ, ဘိက္ခဝေ, နဟာနဂရုကာ မနုဿာ ဥဒကသုဒ္ဓိကာ။ အနုဇာနာမိ, ဘိက္ခဝေ, သဗ္ဗပစ္စန္တိမေသု ဇနပဒေသု ဓုဝနဟာနံ။ အဝန္တိဒက္ခိဏာပထေ, ဘိက္ခဝေ, စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ။ သေယျထာပိ, ဘိက္ခဝေ, မဇ္ဈိမေသု ဇနပဒေသု ဧရဂူ မောရဂူ မဇ္ဇာရူ ဇန္တူ, ဧဝမေဝ ခေါ, ဘိက္ခဝေ, အဝန္တိဒက္ခိဏာပထေ စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ။ အနုဇာနာမိ, ဘိက္ခဝေ, သဗ္ဗပစ္စန္တိမေသု ဇနပဒေသု စမ္မာနိ အတ္ထရဏာနိ, ဧဠကစမ္မံ အဇစမ္မံ မိဂစမ္မံ။ ဣဓ ပန, ဘိက္ခဝေ, မနုဿာ နိဿီမဂတာနံ ဘိက္ခူနံ စီဝရံ ဒေန္တိ – ‘ဣမံ စီဝရံ ဣတ္ထန္နာမဿ ဒေမာ’တိ။ အနုဇာနာမိ, ဘိက္ခဝေ, သာဒိတုံ, န တာဝ တံ ဂဏနူပဂံ ယာဝ န ဟတ္ထံ ဂစ္ဆတီ’’တိ။
|
{
"style": "noindentbodytext",
"db_page_id": 1139
}
|
db_1139_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မဟာကစ္စာနဿ ပဉ္စဝရပရိဒဿနာ နိဋ္ဌိတာ။
|
{
"style": "centered",
"db_page_id": 1139
}
|
db_1139_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
စမ္မက္ခန္ဓကော ပဉ္စမော။
|
{
"style": "centered",
"db_page_id": 1139
}
|
db_1139_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၅၉။ တဿုဒ္ဒါနံ
|
{
"style": "subhead",
"db_page_id": 1139
}
|
db_1139_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ရာဇာ စ မာဂဓော သောဏော, အသီတိသဟဿိဿရော၊
|
{
"style": "gatha1",
"db_page_id": 1139
}
|
db_1139_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သာဂတော ဂိဇ္ဈကူဋသ္မိံ, ဗဟုံ ဒဿေတိ ဥတ္တရိံ။
|
{
"style": "gathalast",
"db_page_id": 1139
}
|
db_1139_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဗ္ဗဇ္ဇာရဒ္ဓဘိဇ္ဇိံသု, ဝီဏံ ဧကပလာသိကံ၊
|
{
"style": "gatha1",
"db_page_id": 1139
}
|
db_1139_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
နီလာ ပီတာ လောဟိတိကာ, မဉ္ဇိဋ္ဌာ ကဏှမေဝ စ။
|
{
"style": "gathalast",
"db_page_id": 1139
}
|
db_1139_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မဟာရင်္ဂမဟာနာမာ, ဝဒ္ဓိကာ စ ပဋိက္ခိပိ၊
|
{
"style": "gatha1",
"db_page_id": 1139
}
|
db_1139_009
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ခလ္လကာ ပုဋပါလိ စ, တူလတိတ္တိရမေဏ္ဍဇာ။
|
{
"style": "gathalast",
"db_page_id": 1139
}
|
db_1139_010
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဝိစ္ဆိကာ မောရစိတြာ စ, သီဟဗျဂ္ဃါ စ ဒီပိကာ၊
|
{
"style": "gatha1",
"db_page_id": 1139
}
|
db_1139_011
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဇိနုဒ္ဒါ မဇ္ဇာရီ စ, ကာဠလုဝကပရိက္ခဋာ။
|
{
"style": "gathalast",
"db_page_id": 1139
}
|
db_1139_012
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဖလိတုပါဟနာ ခိလာ, ဓောတခါဏုခဋခဋာ၊
|
{
"style": "gatha1",
"db_page_id": 1139
}
|
db_1139_013
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တာလဝေဠုတိဏံ စေဝ, မုဉ္ဇပဗ္ဗဇဟိန္တာလာ။
|
{
"style": "gathalast",
"db_page_id": 1139
}
|
db_1140_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ကမလကမ္ဗလသောဝဏ္ဏာ, ရူပိကာ မဏိဝေဠုရိယာ၊
|
{
"style": "gatha1",
"db_page_id": 1140
}
|
db_1140_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဖလိကာ ကံသကာစာ စ, တိပုသီသဉ္စ တမ္ဗကာ။
|
{
"style": "gathalast",
"db_page_id": 1140
}
|
db_1140_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဂါဝီ ယာနံ ဂိလာနော စ, ပုရိသာယုတ္တသိဝိကာ၊
|
{
"style": "gatha1",
"db_page_id": 1140
}
|
db_1140_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သယနာနိ မဟာစမ္မာ, ဂေါစမ္မေဟိ စ ပါပကော။
|
{
"style": "gathalast",
"db_page_id": 1140
}
|
db_1140_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဂိဟီနံ စမ္မဝဒ္ဓေဟိ, ပဝိသန္တိ ဂိလာယနော၊
|
{
"style": "gatha1",
"db_page_id": 1140
}
|
db_1140_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
မဟာကစ္စာယနော သောဏော, သရေန အဋ္ဌကဝဂ္ဂိကံ။
|
{
"style": "gathalast",
"db_page_id": 1140
}
|
db_1140_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဥပသမ္ပဒံ ပဉ္စဟိ, ဂုဏင်္ဂုဏာ ဓုဝသိနာ၊
|
{
"style": "gatha1",
"db_page_id": 1140
}
|
db_1140_007
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
စမ္မတ္ထရဏာနုညာသိ, န တာဝ ဂဏနူပဂံ၊
|
{
"style": "gatha3",
"db_page_id": 1140
}
|
db_1140_008
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အဒါသိ မေ ဝရေ ပဉ္စ, သောဏတ္ထေရဿ နာယကောတိ။
|
{
"style": "gathalast",
"db_page_id": 1140
}
|
db_1140_009
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဣမမှိ ခန္ဓကေ ဝတ္ထူနိ တေသဋ္ဌိ။
|
{
"style": "centered",
"db_page_id": 1140
}
|
db_1140_010
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
စမ္မက္ခန္ဓကော နိဋ္ဌိတော။
|
{
"style": "centered",
"db_page_id": 1140
}
|
db_1141_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "၆။ ဘေသဇ္ဇက္ခန္ဓကော"
}
| null |
၆။ ဘေသဇ္ဇက္ခန္ဓကော
|
{
"style": "chapter",
"db_page_id": 1141
}
|
db_1141_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "၆။ ဘေသဇ္ဇက္ခန္ဓကော"
}
|
၂၆၀
|
၂၆၀။ တေန သမယေန ဗုဒ္ဓေါ ဘဂဝါ သာဝတ္ထိယံ ဝိဟရတိ ဇေတဝနေ အနာထပိဏ္ဍိကဿ အာရာမေ။ တေန ခေါ ပန သမယေန ဘိက္ခူနံ သာရဒိကေန အာဗာဓေန ဖုဋ္ဌာနံ ယာဂုပိ ပီတာ ဥဂ္ဂစ္ဆတိ, ဘတ္တမ္ပိ ဘုတ္တံ ဥဂ္ဂစ္ဆတိ။ တေ တေန ကိသာ ဟောန္တိ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ။ အဒ္ဒသာ ခေါ ဘဂဝါ တေ ဘိက္ခူ ကိသေ လူခေ ဒုဗ္ဗဏ္ဏေ ဥပ္ပဏ္ဍုပ္ပဏ္ဍုကဇာတေ ဓမနိသန္ထတဂတ္တေ, ဒိသွာန အာယသ္မန္တံ အာနန္ဒံ အာမန္တေသိ – ‘‘ကိံ နု ခေါ, အာနန္ဒ, ဧတရဟိ ဘိက္ခူ ကိသာ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ’’တိ? ‘‘ဧတရဟိ, ဘန္တေ, ဘိက္ခူနံ သာရဒိကေန အာဗာဓေန ဖုဋ္ဌာနံ ယာဂုပိ ပီတာ ဥဂ္ဂစ္ဆတိ, ဘတ္တမ္ပိ ဘုတ္တံ ဥဂ္ဂစ္ဆတိ။ တေ တေန ကိသာ ဟောန္တိ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ’’တိ။ အထ ခေါ ဘဂဝတော ရဟောဂတဿ ပဋိသလ္လီနဿ ဧဝံ စေတသော ပရိဝိတက္ကော ဥဒပါဒိ – ‘‘ဧတရဟိ ခေါ ဘိက္ခူနံ သာရဒိကေန အာဗာဓေန ဖုဋ္ဌာနံ ယာဂုပိ ပီတာ ဥဂ္ဂစ္ဆတိ, ဘတ္တမ္ပိ ဘုတ္တံ ဥဂ္ဂစ္ဆတိ။ တေ တေန ကိသာ ဟောန္တိ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ။ ကိံ နု ခေါ အဟံ ဘိက္ခူနံ ဘေသဇ္ဇံ အနုဇာနေယျံ, ယံ ဘေသဇ္ဇဉ္စေဝ အဿ ဘေသဇ္ဇသမ္မတဉ္စ လောကဿ, အာဟာရတ္ထဉ္စ ဖရေယျ, န စ ဩဠာရိကော အာဟာရော ပညာယေယျာ’’တိ? အထ ခေါ ဘဂဝတော ဧတဒဟောသိ – ‘‘ဣမာနိ ခေါ ပဉ္စ ဘေသဇ္ဇာနိ, သေယျထိဒံ – သပ္ပိ, နဝနီတံ, တေလံ, မဓု, ဖာဏိတံ၊ ဘေသဇ္ဇာနိ စေဝ ဘေသဇ္ဇသမ္မတာနိ စ လောကဿ, အာဟာရတ္ထဉ္စ ဖရန္တိ, န စ ဩဠာရိကော အာဟာရော ပညာယတိ။ ယံနူနာဟံ ဘိက္ခူနံ ဣမာနိ ပဉ္စ ဘေသဇ္ဇာနိ အနုဇာနေယျံ, ကာလေ ပဋိဂ္ဂဟေတွာ ကာလေ ပရိဘုဉ္ဇိတု’’န္တိ။ အထ ခေါ ဘဂဝါ သာယနှသမယံ ပဋိသလ္လာနာ ဝုဋ္ဌိတော ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘ဣဓ မယှံ, ဘိက္ခဝေ, ရဟောဂတဿ ပဋိသလ္လီနဿ ဧဝံ စေတသော ပရိဝိတက္ကော ဥဒပါဒိ – ‘ဧတရဟိ ခေါ ဘိက္ခူနံ သာရဒိကေန အာဗာဓေန ဖုဋ္ဌာနံ ယာဂုပိ ပီတာ ဥဂ္ဂစ္ဆတိ, ဘတ္တမ္ပိ ဘုတ္တံ ဥဂ္ဂစ္ဆတိ။ တေ တေန ကိသာ ဟောန္တိ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ။ ကိံ နု ခေါ အဟံ ဘိက္ခူနံ ဘေသဇ္ဇံ အနုဇာနေယျံ, ယံ ဘေသဇ္ဇဉ္စေဝ အဿ ဘေသဇ္ဇသမ္မတဉ္စ လောကဿ,
|
{
"style": "bodytext",
"db_page_id": 1141
}
|
db_1142_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အာဟာရတ္ထဉ္စ ဖရေယျ, န စ ဩဠာရိကော အာဟာရော ပညာယေယျာ’တိ။ တဿ မယှံ, ဘိက္ခဝေ, ဧတဒဟောသိ ‘ဣမာနိ ခေါ ပဉ္စ ဘေသဇ္ဇာနိ, သေယျထိဒံ – သပ္ပိ, နဝနီတံ, တေလံ, မဓု, ဖာဏိတံ၊ ဘေသဇ္ဇာနိ စေဝ ဘေသဇ္ဇသမ္မတာနိ စ လောကဿ, အာဟာရတ္ထဉ္စ ဖရန္တိ, န စ ဩဠာရိကော အာဟာရော ပညာယတိ။ ယံနူနာဟံ ဘိက္ခူနံ ဣမာနိ ပဉ္စ ဘေသဇ္ဇာနိ အနုဇာနေယျံ, ကာလေ ပဋိဂ္ဂဟေတွာ ကာလေ ပရိဘုဉ္ဇိတု’န္တိ။ အနုဇာနာမိ, ဘိက္ခဝေ, တာနိ ပဉ္စ ဘေသဇ္ဇာနိ ကာလေ ပဋိဂ္ဂဟေတွာ ကာလေ ပရိဘုဉ္ဇိတု’’န္တိ။
|
{
"style": "noindentbodytext",
"db_page_id": 1142
}
|
db_1142_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၁
|
၂၆၁။ တေန ခေါ ပန သမယေန ဘိက္ခူ တာနိ ပဉ္စ ဘေသဇ္ဇာနိ ကာလေ ပဋိဂ္ဂဟေတွာ ကာလေ ပရိဘုဉ္ဇန္တိ။ တေသံ ယာနိပိ တာနိ ပါကတိကာနိ လူခါနိ ဘောဇနာနိ တာနိပိ နစ္ဆာဒေန္တိ, ပဂေဝ သေနေသိတာနိ [သေနေသိကာနိ (သီ။ သျာ။), သေနေဟိကာနိ (ယောဇနာ)]။ တေ တေန စေဝ သာရဒိကေန အာဗာဓေန ဖုဋ္ဌာ, ဣမိနာ စ ဘတ္တာစ္ဆာဒကေန [ဘတ္တာစ္ဆန္နကေန (က။)], တဒုဘယေန ဘိယျောသောမတ္တာယ ကိသာ ဟောန္တိ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ။ အဒ္ဒသာ ခေါ ဘဂဝါ တေ ဘိက္ခူ ဘိယျောသောမတ္တာယ ကိသေ လူခေ ဒုဗ္ဗဏ္ဏေ ဥပ္ပဏ္ဍုပ္ပဏ္ဍုကဇာတေ ဓမနိသန္ထတဂတ္တေ, ဒိသွာန အာယသ္မန္တံ အာနန္ဒံ အာမန္တေသိ – ‘‘ကိံ နု ခေါ, အာနန္ဒ, ဧတရဟိ ဘိက္ခူ ဘိယျောသောမတ္တာယ ကိသာ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ’’တိ? ‘‘ဧတရဟိ, ဘန္တေ, ဘိက္ခူ တာနိ စ ပဉ္စ ဘေသဇ္ဇာနိ ကာလေ ပဋိဂ္ဂဟေတွာ ကာလေ ပရိဘုဉ္ဇန္တိ။ တေသံ ယာနိပိ တာနိ ပါကတိကာနိ လူခါနိ ဘောဇနာနိ တာနိပိ နစ္ဆာဒေန္တိ, ပဂေဝ သေနေသိကာနိ။ တေ တေန စေဝ သာရဒိကေန အာဗာဓေန ဖုဋ္ဌာ, ဣမိနာ စ ဘတ္တာစ္ဆာဒကေန, တဒုဘယေန ဘိယျောသောမတ္တာယ ကိသာ, လူခါ, ဒုဗ္ဗဏ္ဏာ, ဥပ္ပဏ္ဍုပ္ပဏ္ဍုကဇာတာ, ဓမနိသန္ထတဂတ္တာ’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, တာနိ ပဉ္စ ဘေသဇ္ဇာနိ ပဋိဂ္ဂဟေတွာ ကာလေပိ ဝိကာလေပိ ပရိဘုဉ္ဇိတု’’န္တိ။
|
{
"style": "bodytext",
"db_page_id": 1142
}
|
db_1142_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၂
|
၂၆၂။ တေန ခေါ ပန သမယေန ဂိလာနာနံ ဘိက္ခူနံ ဝသေဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဝသာနိ ဘေသဇ္ဇာနိ – အစ္ဆဝသံ, မစ္ဆဝသံ,
|
{
"style": "bodytext",
"db_page_id": 1142
}
|
db_1143_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
သုသုကာဝသံ, သူကရဝသံ, ဂဒြဘဝသံ – ကာလေ ပဋိဂ္ဂဟိတံ ကာလေ နိပ္ပက္ကံ [နိပက္ကံ (က။)] ကာလေ သံသဋ္ဌံ တေလပရိဘောဂေန ပရိဘုဉ္ဇိတုံ။ ဝိကာလေ စေ, ဘိက္ခဝေ, ပဋိဂ္ဂဟိတံ ဝိကာလေ နိပ္ပက္ကံ ဝိကာလေ သံသဋ္ဌံ, တံ စေ ပရိဘုဉ္ဇေယျ, အာပတ္တိ တိဏ္ဏံ ဒုက္ကဋာနံ။ ကာလေ စေ, ဘိက္ခဝေ, ပဋိဂ္ဂဟိတံ ဝိကာလေ နိပ္ပက္ကံ ဝိကာလေ သံသဋ္ဌံ, တံ စေ ပရိဘုဉ္ဇေယျ, အာပတ္တိ ဒွိန္နံ ဒုက္ကဋာနံ။ ကာလေ စေ, ဘိက္ခဝေ, ပဋိဂ္ဂဟိတံ ကာလေ နိပ္ပက္ကံ ဝိကာလေ သံသဋ္ဌံ, တံ စေ ပရိဘုဉ္ဇေယျ, အာပတ္တိ ဒုက္ကဋဿ။ ကာလေ စေ, ဘိက္ခဝေ, ပဋိဂ္ဂဟိတံ ကာလေ နိပ္ပက္ကံ ကာလေ သံသဋ္ဌံ, တံ စေ ပရိဘုဉ္ဇေယျ, အနာပတ္တီတိ။
|
{
"style": "noindentbodytext",
"db_page_id": 1143
}
|
db_1143_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ပဉ္စဘေသဇ္ဇကထာ နိဋ္ဌိတာ။
|
{
"style": "centered",
"db_page_id": 1143
}
|
db_1143_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
၁၆၁။ မူလာဒိဘေသဇ္ဇကထာ
|
{
"style": "subhead",
"db_page_id": 1143
}
|
db_1143_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၃
|
၂၆၃။ တေန ခေါ ပန သမယေန ဂိလာနာနံ ဘိက္ခူနံ မူလေဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, မူလာနိ ဘေသဇ္ဇာနိ – ဟလိဒ္ဒိံ, သိင်္ဂိဝေရံ, ဝစံ, ဝစတ္ထံ [ဝစတ္ထံ (သီ။ သျာ။)], အတိဝိသံ, ကဋုကရောဟိဏိံ, ဥသီရံ, ဘဒ္ဒမုတ္တကံ, ယာနိ ဝါ ပနညာနိပိ အတ္ထိ မူလာနိ ဘေသဇ္ဇာနိ, နေဝ ခါဒနီယေ ခါဒနီယတ္ထံ ဖရန္တိ, န ဘောဇနီယေ ဘောဇနီယတ္ထံ ဖရန္တိ, တာနိ – ပဋိဂ္ဂဟေတွာ ယာဝဇီဝံ ပရိဟရိတုံ၊ သတိ ပစ္စယေ ပရိဘုဉ္ဇိတုံ။ အသတိ ပစ္စယေ ပရိဘုဉ္ဇန္တဿ အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1143
}
|
db_1143_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ မူလေဟိ ဘေသဇ္ဇေဟိ ပိဋ္ဌေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, နိသဒံ နိသဒပေါတကန္တိ။
|
{
"style": "bodytext",
"db_page_id": 1143
}
|
db_1143_005
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ ကသာဝေဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ကသာဝါနိ [ကသာဝဘေသဇ္ဇာနိ (က။)] ဘေသဇ္ဇာနိ – နိမ္ဗကသာဝံ, ကုဋဇကသာဝံ, ပဋောလကသာဝံ, ဖဂ္ဂဝကသာဝံ, နတ္တမာလကသာဝံ, ယာနိ ဝါ ပနညာနိပိ အတ္ထိ ကသာဝါနိ ဘေသဇ္ဇာနိ နေဝ ခါဒနီယေ ခါဒနီယတ္ထံ ဖရန္တိ, န ဘောဇနီယေ ဘောဇနီယတ္ထံ ဖရန္တိ, တာနိ – ပဋိဂ္ဂဟေတွာ ယာဝဇီဝံ ပရိဟရိတုံ၊ သတိ ပစ္စယေ ပရိဘုဉ္ဇိတုံ။ အသတိ ပစ္စယေ ပရိဘုဉ္ဇန္တဿ အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1143
}
|
db_1143_006
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ ပဏ္ဏေဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ,
|
{
"style": "bodytext",
"db_page_id": 1143
}
|
db_1144_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
ဘိက္ခဝေ, ပဏ္ဏာနိ ဘေသဇ္ဇာနိ – နိမ္ဗပဏ္ဏံ, ကုဋဇပဏ္ဏံ, ပဋောလပဏ္ဏံ, သုလသိပဏ္ဏံ, ကပ္ပါသပဏ္ဏံ, ယာနိ ဝါ ပနညာနိပိ အတ္ထိ ပဏ္ဏာနိ ဘေသဇ္ဇာနိ, နေဝ ခါဒနီယေ ခါဒနီယတ္ထံ ဖရန္တိ, န ဘောဇနီယေ ဘောဇနီယတ္ထံ ဖရန္တိ…ပေ…။
|
{
"style": "noindentbodytext",
"db_page_id": 1144
}
|
db_1144_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ ဖလေဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဖလာနိ ဘေသဇ္ဇာနိ – ဗိလင်္ဂံ, ပိပ္ပလိံ, မရိစံ, ဟရီတကံ, ဝိဘီတကံ, အာမလကံ, ဂေါဋ္ဌဖလံ [ဂေါဌဖလံ (သျာ။), ကောဋ္ဌဖလံ (က။)], ယာနိ ဝါ ပနညာနိပိ အတ္ထိ ဖလာနိ ဘေသဇ္ဇာနိ, နေဝ ခါဒနီယေ ခါဒနီယတ္ထံ ဖရန္တိ, န ဘောဇနီယေ ဘောဇနီယတ္ထံ ဖရန္တိ…ပေ…။
|
{
"style": "bodytext",
"db_page_id": 1144
}
|
db_1144_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ ဇတူဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဇတူနိ ဘေသဇ္ဇာနိ – ဟိင်္ဂုံ, ဟိင်္ဂုဇတုံ, ဟိင်္ဂုသိပါဋိကံ, တကံ, တကပတ္တိံ, တကပဏ္ဏိံ, သဇ္ဇုလသံ, ယာနိ ဝါ ပနညာနိပိ အတ္ထိ ဇတူနိ ဘေသဇ္ဇာနိ, နေဝ ခါဒနီယေ ခါဒနီယတ္ထံ ဖရန္တိ…ပေ…။
|
{
"style": "bodytext",
"db_page_id": 1144
}
|
db_1144_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ လောဏေဟိ ဘေသဇ္ဇေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, လောဏာနိ ဘေသဇ္ဇာနိ – သာမုဒ္ဒံ, ကာဠလောဏံ, သိန္ဓဝံ, ဥဗ္ဘိဒံ [ဥဗ္ဘိရံ (က။)], ဗိလံ [ဗိဠာလံ (သီ။)], ယာနိ ဝါ ပနညာနိပိ အတ္ထိ လောဏာနိ ဘေသဇ္ဇာနိ, နေဝ ခါဒနီယေ ခါဒနီယတ္ထံ ဖရန္တိ, န ဘောဇနီယေ ဘောဇနီယတ္ထံ ဖရန္တိ, တာနိ – ပဋိဂ္ဂဟေတွာ ယာဝဇီဝံ ပရိဟရိတုံ၊ သတိ ပစ္စယေ ပရိဘုဉ္ဇိတုံ။ အသတိ ပစ္စယေ ပရိဘုဉ္ဇန္တဿ အာပတ္တိ ဒုက္ကဋဿာတိ။
|
{
"style": "bodytext",
"db_page_id": 1144
}
|
db_1144_004
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၄
|
၂၆၄။ တေန ခေါ ပန သမယေန အာယသ္မတော အာနန္ဒဿ ဥပဇ္ဈာယဿ အာယသ္မတော ဗေလဋ္ဌသီသဿ ထုလ္လကစ္ဆာဗာဓော ဟောတိ။ တဿ လသိကာယ စီဝရာနိ ကာယေ လဂ္ဂန္တိ, တာနိ ဘိက္ခူ ဥဒကေန တေမေတွာ တေမေတွာ အပကဍ္ဎန္တိ။ အဒ္ဒသာ ခေါ ဘဂဝါ သေနာသနစာရိကံ အာဟိဏ္ဍန္တော တေ ဘိက္ခူ တာနိ စီဝရာနိ ဥဒကေန တေမေတွာ တေမေတွာ အပကဍ္ဎန္တေ, ဒိသွာန ယေန တေ ဘိက္ခူ တေနုပသင်္ကမိ, ဥပသင်္ကမိတွာ တေ ဘိက္ခူ ဧတဒဝေါစ – ‘‘ကိံ ဣမဿ, ဘိက္ခဝေ, ဘိက္ခုနော အာဗာဓော’’တိ? ‘‘ဣမဿ, ဘန္တေ, အာယသ္မတော ထုလ္လကစ္ဆာဗာဓော, လသိကာယ စီဝရာနိ ကာယေ လဂ္ဂန္တိ, တာနိ မယံ ဥဒကေန တေမေတွာ တေမေတွာ
|
{
"style": "bodytext",
"db_page_id": 1144
}
|
db_1145_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
အပကဍ္ဎာမာ’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ ‘‘အနုဇာနာမိ, ဘိက္ခဝေ, ယဿ ကဏ္ဍု ဝါ, ပိဠကာ ဝါ, အဿာဝေါ ဝါ, ထုလ္လကစ္ဆု ဝါ အာဗာဓော, ကာယော ဝါ ဒုဂ္ဂန္ဓော, စုဏ္ဏာနိ ဘေသဇ္ဇာနိ၊ အဂိလာနဿ ဆကဏံ မတ္တိကံ ရဇနနိပ္ပက္ကံ။ အနုဇာနာမိ, ဘိက္ခဝေ, ဥဒုက္ခလံ မုသလ’’န္တိ။
|
{
"style": "noindentbodytext",
"db_page_id": 1145
}
|
db_1145_001
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဂိလာနာနံ ဘိက္ခူနံ စုဏ္ဏေဟိ ဘေသဇ္ဇေဟိ စာလိတေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, စုဏ္ဏစာလိနိန္တိ။ သဏှေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, ဒုဿစာလိနိန္တိ။
|
{
"style": "bodytext",
"db_page_id": 1145
}
|
db_1145_002
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန အညတရဿ ဘိက္ခုနော အမနုဿိကာဗာဓော ဟောတိ။ တံ အာစရိယုပဇ္ဈာယာ ဥပဋ္ဌဟန္တာ နာသက္ခိံသု အရောဂံ ကာတုံ။ သော သူကရသူနံ ဂန္တွာ အာမကမံသံ ခါဒိ, အာမကလောဟိတံ ပိဝိ။ တဿ သော အမနုဿိကာဗာဓော ပဋိပ္ပဿမ္ဘိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အမနုဿိကာဗာဓေ အာမကမံသံ အာမကလောဟိတန္တိ။
|
{
"style": "bodytext",
"db_page_id": 1145
}
|
db_1145_003
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
|
၂၆၅
|
၂၆၅။ တေန ခေါ ပန သမယေန အညတရဿ ဘိက္ခုနော စက္ခုရောဂါဗာဓော ဟောတိ။ တံ ဘိက္ခူ ပရိဂ္ဂဟေတွာ ဥစ္စာရမ္ပိ ပဿာဝမ္ပိ နိက္ခာမေန္တိ။ အဒ္ဒသာ ခေါ ဘဂဝါ သေနာသနစာရိကံ အာဟိဏ္ဍန္တော တေ ဘိက္ခူ တံ ဘိက္ခုံ ပရိဂ္ဂဟေတွာ ဥစ္စာရမ္ပိ ပဿာဝမ္ပိ နိက္ခာမေန္တေ, ဒိသွာန ယေန တေ ဘိက္ခူ တေနုပသင်္ကမိ, ဥပသင်္ကမိတွာ တေ ဘိက္ခူ ဧတဒဝေါစ – ‘‘ကိံ ဣမဿ, ဘိက္ခဝေ, ဘိက္ခုနော အာဗာဓော’’တိ? ‘‘ဣမဿ, ဘန္တေ, အာယသ္မတော စက္ခုရောဂါဗာဓော။ ဣမံ မယံ ပရိဂ္ဂဟေတွာ ဥစ္စာရမ္ပိ ပဿာဝမ္ပိ နိက္ခာမေမာ’’တိ။ အထ ခေါ ဘဂဝါ ဧတသ္မိံ နိဒါနေ ဧတသ္မိံ ပကရဏေ ဓမ္မိံ ကထံ ကတွာ ဘိက္ခူ အာမန္တေသိ – ‘‘အနုဇာနာမိ, ဘိက္ခဝေ, အဉ္ဇနံ – ကာဠဉ္ဇနံ, ရသဉ္ဇနံ, သောတဉ္ဇနံ, ဂေရုကံ, ကပလ္လ’’န္တိ။ အဉ္ဇနူပပိသနေဟိ အတ္ထော ဟောတိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, စန္ဒနံ, တဂရံ, ကာဠာနုသာရိယံ, တာလီသံ, ဘဒ္ဒမုတ္တကန္တိ။ တေန ခေါ ပန သမယေန ဘိက္ခူ ပိဋ္ဌာနိ အဉ္ဇနာနိ စရုကေသုပိ [ထာလကေသုပိ (သီ။ သျာ။)] သရာဝကေသုပိ နိက္ခိပန္တိ၊ တိဏစုဏ္ဏေဟိပိ ပံသုကေဟိပိ ဩကိရိယန္တိ။ ဘဂဝတော ဧတမတ္ထံ အာရောစေသုံ။ အနုဇာနာမိ, ဘိက္ခဝေ, အဉ္ဇနိန္တိ။
|
{
"style": "bodytext",
"db_page_id": 1145
}
|
db_1146_000
|
{
"nikaya": "ဝိနယပိဋက(ခုဒ္ဒကနိကာယ)",
"basket": "mula",
"book": "မဟာဝဂ္ဂပါဠိ",
"chapter": "General"
}
| null |
တေန ခေါ ပန သမယေန ဆဗ္ဗဂ္ဂိယာ ဘိက္ခူ ဥစ္စာဝစာ အဉ္ဇနိယော ဓာရေန္တိ – သောဝဏ္ဏမယံ, ရူပိယမယံ။ မနုဿာ ဥဇ္ဈာယန္တိ ခိယျန္တိ ဝိပါစေန္တိ – ‘‘သေယျထာပိ ဂိဟီ ကာမဘောဂိနော’’တိ။ ဘဂဝတော ဧတမတ္ထံ အာရောစေသုံ။ န, ဘိက္ခဝေ, ဥစ္စာဝစာ အဉ္ဇနီ ဓာရေတဗ္ဗာ။ ယော ဓာရေယျ, အာပတ္တိ ဒုက္ကဋဿ။ အနုဇာနာမိ, ဘိက္ခဝေ, အဋ္ဌိမယံ, ဒန္တမယံ, ဝိသာဏမယံ, နဠမယံ, ဝေဠုမယံ, ကဋ္ဌမယံ, ဇတုမယံ, ဖလမယံ, လောဟမယံ, သင်္ခနာဘိမယန္တိ။
|
{
"style": "bodytext",
"db_page_id": 1146
}
|
Subsets and Splits
No community queries yet
The top public SQL queries from the community will appear here once available.